cyanic-selkie/wikianc huggingface dataset:
Βίλχελμ Λαουρίτσεν
Οι σύγχρονοι στόχοι και μέθοδοί του φαίνονται στην εξευγενισμένη χρήση των υλικών, στην προσοχή στη λεπτομέρεια και στην κομψή και διακριτική ακολουθία των χώρων που χαρακτηρίζουν τα έργα του. Επίσης, η συνεργασία του με σπουδαίους πολιτικούς μηχανικούς της εποχής του, όπως και η διαρκής ενασχόλησή του με τη σχέση μεταξύ λειτουργίας και μορφής, αιτιολογούν την σπουδαιότητα πολλών έργων του. Τρία από τα σημαντικότερα έργα του είναι ο Αεροσταθμός στο Αεροδρόμιο της Κοπεγχάγης, ο οποίος μετακινήθηκε το 1999 για να δώσει τη θέση του σε ξενοδοχεία, σταθμούς τρένων και άλλους αεροσταθμούς, το Ραδιοφωνικό Κέντρο (Radiohuset) στο Φρέντερικσμπεργκ στη Δανία και το Σπίτι του Λαού (Folkets Ηus) στην Κοπεγχάγη. Η σπουδαιότητα των αρχιτεκτονημάτων του φαίνεται από το γεγονός ότι τα δύο πρώτα θεωρούνται πλέον μνημεία πολιτιστικής κληρονομιάς.
Βιογραφία
Ο Βίλχελμ Λαουρίτσεν γεννήθηκε στις 9 Σεπτεμβρίου του 1894 στην πόλη Σλάγκελσε της ανατολικής Δανίας. Σπούδασε αρχιτεκτονική στη Βασιλική Ακαδημία Καλών Τεχνών της Κοπεγχάγης, από όπου και αποφοίτησε το 1921. Ακριβώς ένα χρόνο μετά, το 1922, ίδρυσε το δικό του αρχιτεκτονικό γραφείο (Vilhelm Lauritzen Architeckter), στο οποίο εργάστηκε μέχρι το 1969.
Τα επόμενα χρόνια τα έργα του αποτελούν τα πρώτα δείγματα της μοντέρνας αρχιτεκτονικής στη Δανία και χαρακτηρίζονται από τεχνικές και δομικές καινοτομίες. Ο Λαουρίτσεν ως οπαδός πλέον του Φονξιοναλισμού συνδυάζει επιτυχώς τα νέα ερεθίσματά του με την κομψή αισθητική του και την πάντα προσεγμένη χρήση των υλικών. Το 1933 η πρώτη ανάθεση μεγάλου έργου είναι το εμπορικό κέντρο Daells Varehus στην Κοπεγχάγη. Ακολουθεί η νίκη του σε αρχιτεκτονικό διαγωνισμό και η δημιουργία του πρώτου αεροδρομίου της Δανίας λίγο πιο έξω από την Κοπεγχάγη, στο Amager, το οποίο κατασκευάζεται από το 1937 μέχρι το 1939. Είναι εντυπωσιακή η πολύ προχωρημένη για την εποχή κυματιστή στέγη από μπετόν και η ασυνήθιστα μελετημένη και προχωρημένη κάτοψη γι' αυτό το είδος κτηρίου. Ένα ακόμα μεγάλο έργο που του ανατίθεται το 1934 είναι αυτό του Τηλεπικοινωνιακού Κέντρου στην Κοπεγχάγη και συγκεκριμένα το κτήριο που στεγάζει το ραδιοφωνικό σταθμό (Radiohuset). Το τελευταίο του δημιούργημα είναι η Δανέζικη Πρεσβεία στην Ουάσινγκτον των ΗΠΑ το 1960 σε συνεργασία με τον Βάλτερ Γκρόπιους. Ιδιαίτερη αίσθηση προκαλούν τα σχεδιασμένα έπιπλα από τον Λαουρίτζεν και τον συνεργάτη του, Φιν Γιουλ, καθώς και η μελετημένη χρήση του γυαλιού, του άσπρου μαρμάρου, που προέρχεται από τη Δανία, και του ξύλου. Το 1954 κερδίζει μαζί με τον Κάαρε Κλιντ το C.F. Hansen Medal που απονέμεται ετήσια από τη Βασιλική Ακαδημία Καλών Τεχνών της Κοπεγχάγης για τη συνολική του προσφορά στη Δανέζικη αρχιτεκτονική.
Παράλληλα με την αρχιτεκτονική, ο Λαουρίτζεν ασχολήθηκε με τον σχεδιασμό επίπλων, τα οποία τις περισσότερες φορές συμπλήρωναν το αρχιτεκτονικό του έργο. Μεγάλο θαυμασμό δημιουργούν ακόμα και σήμερα οι επιτραπέζιες λάμπες που άρχισε να σχεδιάζει τη δεκαετία του '20.
Ο Βίλχελμ Λαουρίτσεν πεθαίνει στις 22 Δεκεμβρίου του 1984 σε ηλικία 90 ετών.
Εξωτερικοί σύνδεσμοι
Κατηγορία:Δανοί αρχιτέκτονες
Πολυτεχνίτης και ερημοσπίτης
Πολυτεχνίτης και ερημοσπίτης είναι μια ελληνική κινηματογραφική κωμική ταινία του 1963, σε παραγωγή Καραγιάννης - Καρατζόπουλος και σε σκηνοθεσία Αλέκου Σακελλάριου. Το έργο αποτελεί την κινηματογραφική μεταφορά του θεατρικού έργου του Χρήστου Γιαννακόπουλου με τον ίδιο τίτλο. Το σενάριο της ταινίας το επιμελήθηκε ο Σακελλάριος με τον Γιαννακόπουλο. Στην ταινία πρωταγωνιστεί ο Θανάσης Βέγγος, με μία πλειάδα μεγάλων ηθοποιών της εποχής: Μαρίκα Κρεββατά, Γιώργος Γαβριηλίδης, Νίκη Λινάρδου, Γιάννης Βογιατζής κ.ά.
Ο Θανάσης Βέγγος υποδύεται έναν φτωχό επαρχιώτη που εγκαθίσταται στην Αθήνα αναζητώντας δουλειά κι επειδή έχει μεγάλη ανάγκη δέχεται όποια δουλειά του προσφέρουν, από σερβιτόρος και φωτογράφος μέχρι βοηθός φαρμακοποιού και διαιτητής αγώνων πυγμαχίας. Δυστυχώς για τον ίδιο, δεν καταφέρνει να στεριώσει πουθενά και βιώνοντας κωμικοτραγικές καταστάσεις στο τέλος αναγκάζεται να επιστρέψει στο χωριό του.
Πλοκή
Η ταινία έχει ως βασικό της ήρωα τον Θανάση Μπιρμπίλη, ο οποίος φτάνει από το χωριό του στην Αθήνα με το πλοίο, για να εργαστεί. Η ταινία εξιστορεί τις 5 δουλειές που έκανε ο Θανάσης στην Αθήνα: γκαρσόνι, διαιτητής μποξ, βοηθός φαρμακοποιού, ιδιοκτήτης φωτογραφείου και αστυνομικός, ενώ το τελευταίο μέρος της ιστορίας αναφέρεται στην ερωτική ιστορία του Θανάση.
Σερβιτόρος σε ταβέρνα
Αφού ο Θανάσης μίλησε στον βουλευτή Μπακατσουλάρα, πήγε να εργαστεί ως γκαρσόνι στο εστιατόριο Αλικαρνασσός, του Μπούρμπουρη. Συνολικά εκεί έρχονται δύο πελάτες και μία οικογένεια. Ο πρώτος πελάτης είναι απαιτητικός και ζητάει από τον Θανάση πολλά, ο δεύτερος είναι κουφός και συνεννοείται δύσκολα και η οικογένεια έχει ένα παιδάκι που έχει να φάει μία εβδομάδα. Κάποια στιγμή, τον αναζητούν οι δύο πελάτες ενώ μίλαγε με το παιδάκι και ψάχνανε τι θα του άρεσε να φάει, εκείνο αρνιόταν σε όλες τις προτάσεις του Θανάση και των γονιών του. Η πίεση από τους δύο πελάτες σε συνδυασμό με το πείσμα του παιδιού τού έφερε μεγάλα νεύρα. Κι αφού ο μικρός δεν ήθελε τίποτα, του έριξε μία μακαρονάδα στο πρόσωπο. Τότε, όλοι οι θαμώνες αντέδρασαν με αυτήν τη συμπεριφορά και αφού τον ξυλοκόπησαν, απολύθηκε.
Διαιτητής σε πυγμαχικό αγώνα
Ο Θανάσης αφού συναντά τυχαία έναν πατριώτη του από το χωριό και του λέει ότι έμεινε χωρίς δουλειά, εκείνος του προτείνει να γίνει διαιτητής σε έναν αγώνα πυγμαχίας που θα αγωνιστεί ο Τρύφωνας, ένας πατριώτης του επίσης. Και του επισημαίνει ότι πρέπει να κερδίσει ο Τρύφωνας, το πατριωτάκι τους. Ο Θανάσης δέχεται, είχε ανάγκη από δουλειά. Στον αγώνα εμφανίζεται ο Ηρακλής Σπαζομούρης και ο Τρύφωνας Μπακατσούλας. Αρχικά ο πατριώτης του Θανάση, του είχε πει πως ο Τρύφωνας είναι θηρίο, πράγμα που δεν αλήθευε καθώς ο Τρύφωνας ήταν ιδιαίτερα λεπτός και αδύναμος, σε αντίθεση με τον Σπαζομούρη. Ο αγώνας, φυσικά, ήταν ολέθριος για τον Τρύφωνα. Ο Θανάσης όμως προσπαθούσε να νικήσει ο Τρύφωνας, αλλά όσο κι αν αργούσε να μετρήσει, ενώ ήταν κάτω ο Τρύφωνας, εκείνος δεν σηκωνόταν. Κάποια στιγμή, όταν πέφτει κάτω ο Σπαζομούρης, με τρικλοποδιά, Ο Θανάσης μετρά 1,2,3,4,5 και 5 ίσον 10, ανακηρύσσοντας νικητή τον Τρύφωνα. Αυτό εξόργισε τους θεατές και τον χτύπησαν πολύ.
Βοηθός φαρμακοποιού
Μετά το ξύλο που έφαγε ο Θανάσης, τον πηγαίνουν κάποιοι άνθρωποι σε ένα φαρμακείο. Ο φαρμακοποιός τον λυπάται και του δίνει εργασία. Η πρώτη του νυχτερινή βάρδια δεν παέι και τόσο καλά. Ο πρώτος πελάτης ζητά απλά μία ασπιρίνη. Ο δεύτερος, μία γυναίκα, που χάνει το παλικάρι της. Ο τρίτος πονάει σε διάφορα σημεία στο σώμα του και ο τέταρτος είναι ένα ζευγαράκι, που η κοπέλα όλο λιποθυμάει. Στον δεύτερο δίνει τυχαία φάρμακα. Στον τρίτο το ίδιο, και του προκαλεί στομαχικές διαταραχές, ενώ στο ζευγάρι, αρχίζει να τσακώνεται με τον άντρα και φεύγει κι από εκεί.
Ιδιοκτήτης φωτογραφείου
Αφού χηρεύει μία γνωστή του, αναλαμβάνει το φωτογραφείο του άντρα της, χωρίς μεγάλη επιτυχία. Εκεί έρχονται 3 πελάτες: ένας να πάρει τις φωτογραφίες του (οι οποίες είναι χάλια), μία οικογένεια και μία χορεύτρια. Το πρόβλημα του Θανάση ήταν ότι δεν μπορούσε να βγάλει όλους όσους ήταν στο πλάνο, του έφευγε «ο άκρος δεξιός». Έτσι έγινε μεγάλος αγώνας για να φωτογραφίσει την οικογένεια. Τέλος ήρθε μία χορεύτρια, η οποία ήθελε να βγάλει προκλητικές φωτογραφίες. Το καλλίγραμμο σώμα της ζάλισε τον Θανάση και λιποθύμησε.
Αστυνομικός
Τελευταία του δουλειά είναι αστυφύλακας, κατά την οποία τον φωνάζουν σε ένα σπίτι, στο οποίο έχει εισβάλει κάποιος ληστής. Ο Θανάσης τρομαγμένος φτάνει στο σπίτι. Όταν πια βλέπουν ότι δεν υπάρχει κανένας, ακούν έναν θόρυβο, αλλά ο Θανάσης θέλει να φύγει, γιατί λέει δεν κυνηγάν φαντάσματα οι αστυνομικοί. Τελικά βρίσκει το θάρρος να πάει στην κουζίνα να δει τι γίνεται, και όλος αυτός ο θόρυβος ήταν απλώς μία γάτα.
Στο τέλος της ταινίας η δράση μεταφέρεται σε μία ταβέρνα, όπου ο Θανάσης έχει βγει με την κοπέλα του, της οποίας ο πρώην, ένας σκληρός τύπος, τυχαίνει να βρίσκεται επίσης στην ταβέρνα. Η κοπέλα του Θανάση θα τα ξαναβρεί με τον πρώην της και ο Θανάσης απογοητευμένος και ηττημένος θα γυρίσει στο χωριό του.
Ηετίωνας
Στην ελληνική μυθολογία με το όνομα Ηετίωνας (Ηετίων) είναι γνωστά τα ακόλουθα 4 πρόσωπα:
Πολυτεχνίτης και ερημοσπίτης
Εισπράξεις
Η ταινία βγήκε στους κινηματογράφους το 1963, κόβοντας 184.900 εισιτήρια, και ήρθε 29η σε σύνολο 92 ταινιών.
ΛεΜπρόν Τζέιμς
Στα 18 του μόλις, μετά την αποφοίτησή του από τη δευτεροβάθμια εκπαίδευση στη γενέτειρά του Άκρον στο Οχάιο, επιλέχτηκε στο νούμερο 1 του ντραφτ του 2003 από τους Κλίβελαντ Καβαλίερς. Οδήγησε την ομάδα στην πρώτη της εμφάνιση σε τελικούς NBΑ το 2007, χάνοντας όμως από τους Σαν Αντόνιο Σπερς. Το 2010 μετεγγράφηκε στους Μαϊάμι Χιτ, αφού έμεινε ελεύθερος από τους Κλίβελαντ Καβαλίερς. Στην πρώτη του σεζόν στο Μαϊάμι, η ομάδα έφτασε στα τελικά, αλλά έχασε από τους Ντάλας Μάβερικς. Το 2012 κατέκτησε το πρώτο του πρωτάθλημα, όταν το Μαϊάμι νίκησε τους Οκλαχόμα Σίτι Θάντερ, κερδίζοντας το βραβείο MVP των τελικών για τις επιδόσεις του. Το 2013, κατέκτησε το δεύτερο συνεχόμενο πρωτάθλημα NBA και κέρδισε το βραβείο MVP των τελικών, απέναντι στους Σαν Αντόνιο Σπερς. Το 2016, κατέκτησε το τρίτο του πρωτάθλημα και το πρώτο με τους Κλίβελαντ. Το 2020 κατέκτησε το τέταρτο πρωτάθλημα, αυτή τη φορά με τους Λος Άντζελες Λέικερς, κατακτώντας για τέταρτη φορά το βραβείο MVP των τελικών. Έχει λάβει μέρος σε 18 All Star Game με τρία βραβεία MVP και είναι δις χρυσός Ολυμπιονίκης. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.
Τα πρώτα χρόνια
Γεννήθηκε στο Άκρον του Οχάιο, με τη μητέρα του να είναι 16 ετών κατά τη γέννησή του. Ο πατέρας του έχει βεβαρυμμένο ποινικό μητρώο και δεν συμμετείχε στη ζωή του. Όταν μεγάλωνε, η ζωή ήταν συχνά ένας αγώνας για την οικογένεια, καθώς μετακόμιζαν από διαμέρισμα σε διαμέρισμα στις πιο γεμάτες γειτονιές του Άκρον, ενώ η μητέρα του προσπαθούσε να βρει σταθερή δουλειά. Συνειδητοποιώντας ότι ο γιος της θα ήταν καλύτερα σε ένα πιο σταθερό οικογενειακό περιβάλλον, του επέτρεψε να μετακομίσει με την οικογένεια του Φρανκ Γουόκερ, ενός τοπικού προπονητή ποδοσφαίρου νέων που εισήγαγε τον Τζέιμς στο μπάσκετ όταν ήταν εννέα ετών.
Ηετίωνας
Αναφορές
Ηετιωνας
Πολυτεχνίτης και ερημοσπίτης
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1963 Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Αλέκου Σακελλάριου Κατηγορία:Ταινίες σε σενάριο Αλέκου Σακελλάριου Κατηγορία:Ταινίες σε σενάριο Χρήστου Γιαννακόπουλου Κατηγορία:Ταινίες γυρισμένες στην Ελλάδα Κατηγορία:Ταινίες βασισμένες σε θεατρικά έργα Κατηγορία:Ταινίες παραγωγής Καραγιάννης - Καρατζόπουλος
ΛεΜπρόν Τζέιμς
Τα πρώτα χρόνια
Ο Τζέιμς άρχισε να παίζει οργανωμένο μπάσκετ στην πέμπτη δημοτικού. Αγωνίστηκε με το Λύκειο του, St. Vincent- St. Mary High School, στο Άκρον. Με μέσο όρο 21 πόντους και 6,2 ριμπάουντ οδήγησε το λύκειό του στην κατάκτηση της τρίτης κατηγορίας με ρεκόρ νικών 23–1. Ως 14χρονος το 1999 το παιχνίδι του σύντομα κέρδισε την προσοχή της χώρας. Αρκετοί από τους αγώνες του Τζέιμς μεταδόθηκαν σε εθνικό επίπεδο κατά τη διάρκεια της τελευταίας του χρονιάς, και πολλά από τα παιχνίδια μεταφέρθηκαν στο Πανεπιστήμιο του Άκρον για να φιλοξενήσουν τα πλήθη που ήθελαν να τον δουν να παίζει. Ήρωας και έμπνευση της εφηβικής του ηλικίας ήταν ο Μάικλ Τζόρνταν προς τιμή του οποίου συχνά επέλεξε το νούμερο 23 στη φανέλα του.
Η πρώτη χρονιά 2003–04
Ο Τζέιμς διαφημιζόταν έντονα ως μελλοντικός αστέρας του ΝΒΑ ενώ ήταν ακόμα στο γυμνάσιο, και η απόφασή του να εγκαταλείψει το κολέγιο δικαιώθηκε, όταν επιλέχθηκε στο Νο1 του ντραφτ του 2003 από τους Κλίβελαντ Καβαλίερς. Στον πρώτο του αγώνα με τους Σακραμέντο Κινγκς ο Τζέιμς πετυχαίνει 25 πόντους, 9 ασίστ, 7 ριμπάουντ και 4 κλεψίματα. Την ίδια χρονιά ο Τζέιμς έγινε ο νεαρότερος παίκτης που πετυχαίνει πάνω από 40 πόντους σε ένα παιχνίδι, σημειώνοντας 41 στον αγώνα των Καβαλίερς με αντίπαλο τους Νιου Τζέρσεϊ Νετς.
2004–10
Τη σεζόν 2004–05 έπαιξε στο πρώτο του All-Star Game πετυχαίνοντας 13 πόντους, δίνοντας 6 ασίστ και μαζεύοντας 8 ριμπάουντ. Παίζοντας με την Ανατολή νικάει τη Δύση 115–125. Εκείνη τη σεζόν γίνεται ο νεότερος παίκτης, που πετυχαίνει σε μια χρονιά τριπλ-νταμπλ, τουλάχιστον 50 πόντους (20 Μαρτίου, σημείωσε 56 πόντους με αντίπαλο τους Τορόντο Ράπτορς, θέτοντας νέο ρεκόρ πόντων του Κλίβελαντ σε ένα παιχνίδι) και καταφέρνει να μπει στη καλύτερη ομάδα του NBA.
Την αγωνιστική περίοδο 2005–06 παίζει για δεύτερη συνεχόμενη χρονιά σε All-Star Game οδηγώντας την Ανατολή σε νίκη 122–120 απέναντι στη Δύση. Στο συγκεκριμένο παιχνίδι ο Τζέιμς είχε 29 πόντους, 2 ασίστ και 6 ριμπάουντ και επίσης γίνεται ο νεότερος παίκτης στα 21 του, που στέφεται MVP του All-Star Game. Στις 21 Ιανουαρίου 2006 σε αγώνα με αντίπαλο τους Χιούστον Ρόκετς έγινε ο νεότερος παίκτης που συμπλήρωσε 5.000 πόντους στο NBA. Επίσης, έγινε ο νεότερος παίκτης, που πετυχαίνει πάνω από 30 πόντους κατά μέσο όρο σε μία σεζόν και γίνεται ο τέταρτος παίκτης του NBA, που πετυχαίνει σε κανονική περίοδο πάνω από 30 πόντους, 6 ασίστ και 7 ριμπάουντ. Ο μέσος όρος της κανονικής περιόδου των 31,3 πόντων είναι ο κορυφαίος της σταδιοδρομίας του αλλά όχι αρκετός για τον τίτλο του πρώτου σκόρερ που πήγε στον Κόμπι Μπράιαντ. Ψηφίστηκε δεύτερος στην ανάδειξη του πολυτιμότερου παίκτη (MVP) της χρονιάς πίσω από το Στιβ Νας. Τη συγκεκριμένη χρονιά κάνει το ντεμπούτο του στα πλέι οφ, αφού οι Κλίβελαντ Καβαλίερς καταφέρνουν να περάσουν, για πρώτη φορά μετά το 1998. Εντυπωσιακό είναι πως στο ντεμπούτο του με αντίπαλο τους Ουάσινγκτον Ουίζαρντς γίνεται ο τρίτος παίκτης μετά τους Τζόνι Μακάρθι και Μάτζικ Τζόνσον, που πετυχαίνει τριπλ-νταμπλ σε αντίστοιχο αγώνα στα πλέι οφ, με 32 πόντους, 11 ασίστ και 11 ριμπάουντ. Τελικά, οι Κλίβελαντ Καβαλίερς περνάνε από το εμπόδιο των Ουάσινγκτον Ουίζαρντς, αλλά θα σταματήσουν στους Ντιτρόιτ Πίστονς. Στο τέλος της χρονιάς, ο Τζέιμς θα υπογράψει συμβόλαιο για τρία ακόμα χρόνια με δικαίωμα ανανέωσης για έναν ακόμα χρόνο. thumb|230px|Ο Τζέιμς το 2007.
Το 2006–07, ο μέσος όρος του Τζέιμς μειώθηκε στους 27,3 πόντους. Μερικοί αναλυτές το απέδωσαν στην πτώση στις δεξιότητές του στις πάσες και στην επιλογή σουτ, η οποία προήλθε από έλλειψη προσπάθειας και εστίασης. ​​Οι Καβαλίερς ολοκλήρωσαν τη σεζόν με 50 νίκες για δεύτερη συνεχόμενη χρονιά και μπήκαν στα πλέι οφ ως δεύτεροι της Ανατολής. Το 2007 ο Τζέιμς συμμετείχε για τρίτη συνεχόμενη φορά σε All-Star Game. Στα 32 λεπτά που αγωνίστηκε είχε 28 πόντους, 6 ασίστ και 6 ριμπάουντ. Στο πρώτο γύρο των πλέι οφ, οι Καβαλίερς αποκλείουν σε τέσσερις αγώνες τους Ουάσινγκτον Ουίζαρντς. Στο δεύτερο γύρο, οι Καβς επικράτησαν των Νιου Τζέρσεϊ Νετς, με νίκες 4–2. Έτσι, η ομάδα του Κλίβελαντ πέρασε στους τελικούς της Ανατολής μετά από 15 χρόνια όπου επικράτησαν των Ντιτρόιτ Πίστονς, αλλά έχασαν στους τελικούς του ΝΒΑ από τους Σαν Αντόνιο Σπερς με 4–0.
Τη σεζόν 2008–09 ανέδειξε περισσότερο και την αμυντική του ικανότητα πετυχαίνοντας ρεκόρ καριέρας με συνολικά 93 κοψίματα και μέσο όρο 1,2 ανά παιχνίδι. Επίσης βελτίωσε σημαντικά τις ελεύθερες βολές και σημείωσε ρεκόρ καριέρας με ποσοστό 78 %. Οι Καβαλίερς προκρίθηκαν στα πλέι οφ με ρεκόρ νικών 66–16 και ο Τζέιμς έγινε ο πρώτος παίκτης τους που κερδίζει το βραβείο του MVP της χρονιάς με 28,4 πόντους, 7,2 ασίστ, 7,6 ριμπάουντ, 1,2 κοψίματα και 1,7 κλεψίματα μέσο όρο. Επιπλέον, ψηφίστηκε δεύτερος καλύτερος αμυντικός παίκτης και στην καλύτερη αμυντική πεντάδα. Στα πλέι οφ οι Καβαλίερς απέκλεισαν με 4–0 νίκες τους Ντιτρόιτ Πίστονς και Ατλάντα Χοκς αλλά έχασαν στους τελικούς περιφέρειας από τους Ορλάντο Μάτζικ.
Στις 13 Μαρτίου του 2010 έγινε ο νεότερος παίκτης στην ιστορία του ΝΒΑ που ξεπερνά τους 15.000 πόντους. Έχοντας μέσο όρο 29,7 πόντους 8,6 ασίστ και 7,3 ριμπάουντ βραβεύτηκε για δεύτερη συνεχή χρονιά ως πολυτιμότερος παίκτης (MVP) της κανονικής περιόδου, με την ομάδα να πετυχαίνει 61 νίκες και να κατατάσσεται πρώτη στην Ανατολική Περιφέρεια. Στα πλέι οφ οι Καβαλίερς αποκλείστηκαν στον δεύτερο γύρο από τους Μπόστον Σέλτικς. Ο Τζέιμς είχε υψηλό μέσο όρο πόντων αλλά χαμηλά ποσοστά στις εύστοχες προσπάθειες και αποδοκιμάστηκε από τους οπαδούς της ομάδας. Τα στοιχεία αυτά έπαιξαν σημαντικό ρόλο στην απόφασή του να φύγει από την ομάδα.
250px|μικρογραφία|δεξιά|Ο Τζέιμς απέναντι στους Ουάσινγκτον Ουίζαρντς το 2009.
Μαϊάμι Χιτ
Την 1η Ιουλίου του 2010 έμεινε ελεύθερος από την ομάδα του Κλίβελαντ. Ενώ είχε πολλές προτάσεις από ομάδες του ΝΒΑ αποφάσισε να συνεχίσει την καριέρα του στους Μαϊάμι Χιτ, όπου θα είχε περισσότερες πιθανότητες για την κατάκτηση ενός τίτλου με συμπαίκτες τους Ντουέιν Γουέιντ και Κρις Μπος. Τη σεζόν 2010–11 αναδέχθηκε δεύτερος σκόρερ του πρωταθλήματος με μέσο όρο πόντων 26,7 και βοήθησε το Μαϊάμι να προκριθεί στα πλέι οφ. Αφού απέκλεισαν τους Φιλαδέλφεια 76ερς, Μπόστον Σέλτικς και Σικάγο Μπουλς στην σειρά των πλέι οφ, οι Χιτ έφτασαν για δεύτερη φορά στην ιστορία τους στα τελικά του ΝΒΑ. Εκεί έχασαν με 4–2 από τους Ντάλας Μάβερικς και ο Τζέιμς δέχθηκε κριτική για την κακή του απόδοση στα παιχνίδια των τελικών όπου είχε μέσο όρο μόλις 17,8 πόντων (και μόνο τρεις πόντους κατά μέσο όρο στα τέταρτα δωδεκάλεπτα κατά τη διάρκεια της σειράς ), ποσοστό πολύ χαμηλότερο σε σχέση με την κανονική περίοδο του πρωταθλήματος.
Τη σεζόν 2011–12 αναδέχθηκε πολυτιμότερος παίκτης (MVP) του πρωταθλήματος για τρίτη φορά στη καριέρα του έχοντας μέσο όρο 27,1 πόντους, 7,9 ριμπάουντ και 6,2 ασίστ. Στον πρώτο γύρο των πλέι οφ του 2012 οι Χιτ απέκλεισαν εύκολα τους Νιου Γιορκ Νικς με 4–1 νίκες. Στον δεύτερο γύρο αν και βρέθηκαν πίσω με 2–1 από τους Ιντιάνα Πέισερς αλλά κατάφεραν να το γυρίσουν σε 4–2 με τον Τζέιμς να σκοράρει 40 πόντους στο έκτο παιχνίδι. Στα τελικά της περιφέρειας απέναντι στους Μπόστον Σέλτικς ο Τζέιμς σκόραρε 45 πόντους στο έκτο παιχνίδι ισοφαρίζοντας σε 3–3 τις νίκες. Οι Χιτ προκρίθηκαν στα τελικά του ΝΒΑ με 4–3 για δεύτερη συνεχής χρονιά. Εκεί αντιμετώπισαν τους Οκλαχόμα Σίτι Θάντερ και μετά από νίκη εκτός έδρας στα δυο πρώτα παιχνίδια έκαναν το 4–1 με τρεις νίκες εντός έδρας και κατέκτησαν το δεύτερο πρωτάθλημα. Αυτό ήταν το πρώτο πρωτάθλημα για τον Τζέιμς που αναδείχθηκε MVP και των τελικών έχοντας μέσο όρο 28,6 πόντους, 10,2 ριμπάουντ και 7,4 ασίστ ανά παιχνίδι.
Τη σεζόν 2012–13 αναδείχθηκε πολυτιμότερος παίκτης (MVP) του πρωταθλήματος για δεύτερη συνεχόμενη χρονιά και τέταρτη φορά στη καριέρα του έχοντας μέσο όρο 26,8 πόντους, 8,0 ριμπάουντ και 7,3 ασίστ. Στα πλέι οφ του 2013 οι Μαϊάμι Χιτ απέκλεισαν τους Μιλγουόκι Μπακς και τους Σικάγο Μπουλς καθ' οδόν προς τους τελικούς περιφέρειας εναντίον των Ιντιάνα Πέισερς. Στο πρώτο παιχνίδι εναντίον των Ιντιάνα, ο Τζέιμς σκόραρε ένα λέι απ στη λήξη της παράτασης για να δώσει τη νίκη στο Μαϊάμι με ένα πόντο. Οι Μαϊάμι Χιτ κέρδισαν τη σειρά σε επτά παιχνίδια, προχωρώντας προς τους τελικούς του ΝΒΑ όπου αντιμετώπισαν τους Σαν Αντόνιο Σπερς. Στην αρχή των τελικών, ο Τζέιμς έπαιξε μέτρια και επικρίθηκε για την έλλειψη επιθετικότητας και κακή επιλογή στα σουτ, ενώ το Μαϊάμι έμεινε πίσωμε 2–3. Στο έκτο παιχνίδι, κατέγραψε το δεύτερο του τριπλ-νταμπλ της σειράς σημειώνοντας 16 πόντους στο τέταρτο δωδεκάλεπτο για να οδηγήσει τους Χιτ σε νίκη με ανατροπή Στο έβδομο παιχνίδι, οι Χιτ νίκησαν το Σαν Αντόνιο για το δεύτερο συνεχόμενο πρωτάθλημά τους. Ο Τζέιμς πέτυχε 37 πόντους και 12 ριμπάουντ στο αποφασιστικό παιχνίδι, ισοφαρίζοντας το ρεκόρ για τους περισσότερους πόντους που σημειώθηκαν σε νίκη στο έβδομο παιχνίδι των τελικών του NBA. Ονομάστηκε MVP των τελικών για δεύτερη συνεχόμενη χρονιά, με μέσο όρο 25,3 πόντους, 10,9 ριμπάουντ και 7 ασίστ ανά παιχνίδι για τη σειρά των τελικών και 25,9 πόντους, 8,4 ριμπάουντ και 6,6 ασίστ ανά παιχνίδι για τα πλέι οφ.
Τη σεζόν 2013–14 στις 3 Μαρτίου σημείωσε 61 πόντους (επίδοση που είναι το ατομικό του ρεκόρ σε αγώνα) στη νίκη με 124–107 επί των Σάρλοτ Μπόμπκατς. Είχε 22 από τα 33 σουτ από το γήπεδο, συμπεριλαμβανομένων των πρώτων οκτώ προσπαθειών του για τρίποντα. Είχε 24 πόντους στο ημίχρονο και στη συνέχεια πρόσθεσε 25 στο τρίτο δωδεκάλεπτο. Το ρεκόρ ήρθε με 5:46 να απομένουν, όταν πέρασε από τρεις αμυντικούς για ένα λέι απ. Την τελευταία του χρονιά στο Μαϊάμι έφτασε ξανά στους τελικούς του NBA, όπου οι Σπερς νίκησαν τους Χιτ με 4–1 και στέφθηκαν εκείνοι πρωταθλητές. thumb|230px|Ο Τζέιμς το 2010 με τους Χιτ.
Η δεύτερη περίοδος στους Κλίβελαντ Καβαλίερς
Η σεζόν 2015–16 ήταν ατομικά στα επίπεδα των μέσων όρων καριέρας και ήταν τρίτος στην ψηφοφορία για την ανάδειξη του πολυτιμότερου παίκτη της κανονικής περιόδου. Όμως στις 20 Ιουνίου 2016 κατέκτησε τον τρίτο του τίτλο στους τελικούς του NBA και πρώτο με τους Κλίβελαντ Καβαλίερς κερδίζοντας στο έβδομο παιχνίδι τους Γκόλντεν Στέιτ Γουόριορς με σκορ 89–93. Οι Καβαλίερς μάλιστα κατέκτησαν τον τίτλο του πρωταθλητή μετά από μεγάλη ανατροπή καθώς βρίσκονταν πίσω με σκορ 3–1 στη σειρά των τελικών. Ήταν η πρώτη φορά που έγινε ανατροπή από αυτό το σκορ στην ιστορία του NBA. Οι εμφανίσεις του Τζέιμς στους ίσως καλύτερους τελικούς της δεκαετίας ήταν εντυπωσιακές απέναντι στην ομάδα που έχοντας πετύχει ρεκόρ στην ιστορία 73 νίκες στην κανονική περίοδο φάνταζε ως φαβορί για τον τίτλο και είχε όλους τους αγώνες των πλέι οφ με πλεονέκτημα έδρας. Στο πέμπτο και το έκτο παιχνίδι ο Λεμπρόν πέτυχε συνολικά 82 πόντους (από 41 σε κάθε παιχνίδι) και κέρδισε τον τρίτο τίτλο MVP των τελικών. Η νίκη ήταν ιστορική και για την πόλη που κατέκτησε τον πρώτο τίτλο σε επαγγελματικό πρωτάθλημα οποιουδήποτε από τα μεγάλα ομαδικά αθλήματα των Ηνωμένων Πολιτειών από το 1964. Ακολούθησαν οι χαμένοι τελικοί του 2017 απέναντι και πάλι στους Γκόλντεν Στέιτ Γουόριορς (οι οποίοι είχαν ενισχυθεί ωστόσο με την απόκτηση του Κέβιν Ντουράντ το καλοκαίρι του 2016 ο οποίος αναδείχθηκε και MVP των τελικών) με συνολικό σκορ 4–1. Ο Τζέιμς είχε τριπλ νταμπλ στη σειρά των τελικών (33,6 πόντοι, 12,0 ριμπάουντ, 10,0 ασίστ). Πρωτύτερα, στο πέμπτο παιχνίδι των τελικών της Ανατολικής περιφέρειας με αντίπαλο τους Μπόστον Σέλτικς σημείωσε 29 πόντους φτάνοντας τους 5.989 στα πλέι οφ, ξεπερνώντας το Τζόρνταν ως πρώτου σκόρερ όλων των εποχών στα πλέι οφ. Χρειάστηκαν 212 παιχνίδια μέχρι αυτό το σημείο έναντι 179 του Τζόρνταν. Την επόμενη χρονιά (2018) το σκηνικό των τελικών δεν άλλαξε: οι Ουόριορς επιβλήθηκαν αήττητοι αυτή τη φορά, αν και ο Τζέιμς είχε τις συνολικά καλύτερες εμφανίσεις τις καριέρας του σε σειρά πλέι οφ (34,0 πόντοι, 9,1 ριμπάουντ, 9,0 ασίστ).
Λος Άντζελες Λέικερς
Στις 28 Ιουνίου 2018 ο Τζέιμς έμεινε ελεύθερος από Καβαλίερς. Στις 9 Ιούλιου 2018 ανακοινώθηκε επίσημα η μεταγραφή του στους Λος Άντζελες Λέικερς για τέσσερα χρόνια έναντι 154 εκατομμυρίων δολαρίων. Μετά την υπογραφή του, η ομάδα ολοκλήρωσε το ρόστερ της με μια αμφιλεγόμενη συλλογή πλέι μέικερ και βετεράνων. Την ημέρα των Χριστουγέννων, ο Τζέιμς υπέστη τραυματισμό στη βουβωνική χώρα, ο πρώτος σοβαρός τραυματισμός της καριέρας του, που του στοίχησε την απουσία από 17 αγώνες. Η ομάδα είχε αποτυχημένη σεζόν χωρίς να καταφέρει να περάσει στα πλέι οφ. Τον Μάρτιο του 2019 ο Τζέιμς ξεπέρασε σε συνολικούς πόντους τον Μάικλ Τζόρνταν, φτάνοντας τους 32.292 στην καριέρα του στο ΝΒΑ και έγινε ο τέταρτος σκόρερ όλων των εποχών. Τον Δεκέμβριο του 2019 έγινε ο μόνος στην ιστορία του ΝΒΑ με 9.000 ασίστ και 9.000 ριμπάουντ, ενώ το δημοσιογραφικό δίκτυο Associated Press, τον ανέδειξε σε αθλητή της δεκαετίας (2010–19) σε όλα τα αθλήματα. Το τέλος της δεκαετίας του 2010 τον βρήκε πρώτο στις νίκες στο NBA με 510. Στις 25 Ιανουαρίου 2020, ξεπέρασε τον Κόμπι Μπράιαντ, και έγινε ο τρίτος κορυφαίος σκόρερ στην ιστορία του ΝΒΑ με 33.655 πόντους. Τελείωσε την κανονική περίοδο του 2019–20 όντας πρώτος στις ασίστ για πρώτη φορά στην καριέρα στο ΝΒΑ με μέσο όρο 10,2 ανά αγώνα.
Στις 8 Σεπτεμβρίου 2020 με την νίκη των Λέικερς επί των Ρόκετς έφτασε τις 162 νίκες στα πλέι οφ του ΝΒΑ και έγινε ο αθλητής με τις περισσότερες νίκες σε πλέι οφ, αφήνοντας πίσω του τον Ντέρεκ Φίσερ. Στις 16 Σεπτεμβρίου 2020, έγραψε ιστορία στο ΝΒΑ έχοντας να επιδείξει τις περισσότερες επιλογές στις καλύτερες πεντάδες του πρωταθλήματος, αφού επιλέχθηκε για δέκατη έκτη φορά, σύνολο 17 συνολικά σεζόν παρουσίας στο ΝΒΑ. Συγκεκριμένα, έγινε ο πρώτος παίκτης που έφτασε σε αυτόν τον αριθμό (με 13 παρουσίες στην πρώτη πεντάδα, δύο στη δεύτερη και μία στην τρίτη). Στις 11 Οκτωβρίου 2020, κατέκτησε το τέταρτο πρωτάθλημα της καριέρας του, αφού οι Λέικερς νίκησαν τους Μαϊάμι Χιτ με 4–2 στη σειρά των τελικών. Κατέκτησε επίσης το βραβείο του MVP των τελικών για τέταρτη φορά στην καριέρα του, έχοντας 29,8 πόντους, 11,8 ριμπάουντ, 8,5 ασίστ στη σειρά με τους Χιτ, πέραν της ηγετικής του παρουσίας, ενώ στο τελευταίο παιχνίδι έκανε τριπλ-νταμπλ (28 πόντοι, 14 ριμπάουντ, 10 ασίστ). Επίσης έγινε ο μοναδικός παίκτης στην ιστορία του ΝΒΑ, που αναδείχθηκε MVP τελικών με τρεις διαφορετικές ομάδες.
Τη σεζόν 2020–21, και συγκεκριμένα στις 31 Δεκεμβρίου 2020, έγινε ο πρώτος παίκτης στην ιστορία του ΝΒΑ που σκόραρε 10 ή περισσότερους πόντους σε 1.000 συνεχόμενους αγώνες στη νίκη 121–107 εναντίον των Σαν Αντόνιο Σπερς. Η ομάδα αποκλείστηκε από τον πρώτο γύρο των πλέι οφ, από τους Φοίνιξ Σανς (4–2), με τον ίδιο να μένει πρώτη φορά στην καριέρα του εκτός από τον πρώτο γύρο της ποστ σίζον. Ο τραυματισμός του τον άφησε 20 παιχνίδια εκτός δράσης, στα οποία οι Λέικερς είχαν επίδοση 8–12. Ήταν η μεγαλύτερης διάρκεια απουσίας του στην καριέρα του στο ΝΒΑ. Συμπεριλήφθηκε για 17η συνεχόμενη φορά στην καλύτερη ομάδα του ΝΒΑ, συνεχίζοντας το ρεκόρ του. Συγκεκριμένα ψηφίστηκε στην δεύτερη καλύτερη πεντάδα της χρονιάς για τρίτη φορά στην καριέρα του. Στις 9 Ιουνίου 2021, αποφάσισε να προβεί σε αλλαγή στη φανέλα του, προτιμώντας πλέον το Νο.6 αντί του Νο.23. Το τέλος της χρονιάς είδε τους Λέικερς να αποκλείονται στον πρώτο γύρο των πλέι οφ και ο ίδιος με 196 λάθη κατά τη διάρκεια της κανονικής περιόδου να φτάνει στην κορυφή των παικτών με τα περισσότερα λάθη όλων των εποχών.
Η σεζόν 2021–22 ήταν στατιστικά επιτυχημένη για τον Τζέιμς αλλά όχι συλλογικά με τους Λέικερς να αποκλείονται από τα πλέι οφ. Στις 17 Ιανουαρίου 2022 οι Λέικερς ηττήθηκαν από τους Ιντιάνα Πέισερς όμως ο ίδιος μάζεψε 12 ριμπάουντ ξεπερνώντας τα 10.000 στην καριέρα του. Στις 12 Φεβρουαρίου 2022 σε αγώνα των Λέικερς με τους Γκόλντεν Στέιτ Ουόριορς σημείωσε 26 πόντους ξεπερνώντας το ρεκόρ του Καρίμ Αμπντούλ Τζαμπάρ στο σύνολο πόντων κανονικής περιόδου και πλέι οφ που ήταν 44.149 πόντοι. Οι Λέικερς έχασαν το παιχνίδι με 117-115, που ήταν η 11η συνεχόμενη ήττα τους. Ένα μεγαλύτερο ορόσημο ήρθε λίγο αργότερα: Στις 14 Μαρτίου 2022 η βραδιά για τους Λέικερς απέναντι στους Φοίνιξ Σανς ήταν απογοητευτική γνωρίζοντας την ήττα με 140-111. Ο Τζέιμς όμως σημείωσε ένα μοναδικό επίτευγμα στα χρονικά του ΝΒΑ: έγινε ο πρώτος παίκτης στην ιστορία της κανονικής περιόδου με πενταψηφιο αριθμό σε πόντους (+30.000), ριμπάουντ (+10.000) και ασίστ (+10.000). Σε ένα άθλημα που η στατιστική συχνά κυριαρχεί της αντικειμενικής παρουσίας ενός παίκτη και της αθλητικής απόλαυσης, ο Τζέιμς έδειξε τουλάχιστον τον μοναδικά πολυσύνθετο ρόλο του στο παρκέ. "Δεν είμαι σκόρερ" δήλωσε μετά τον αγώνα, έχοντας αναδειχθεί μόνο μία φορά στη σταδιοδρομία του πρώτος σκόρερ της κανονικής περιόδου και όντας πέμπτος σε μέσο όρο πόντων καριέρας εκείνη τη στιγμή. "Είμαι παίκτης. Βάλτε με στον αγώνα και θα βρω τρόπους να είμαι επιτυχημένος". Στην ψηφοφορία των φιλάθλων για το All Star Game της χρονιάς πρώτευσε, σε μία επετειακή εκδήλωση για τα 75 χρόνια του NBA.
Στις 19 Μαρτίου 2022 σε αγώνα της κανονικής περιόδου με αντίπαλο τους Ουίζαρντς (νίκη των τελευταίων με 127–119) σημείωσε 38 πόντους με 2/3 βολές, 12/19 δίποντα και 4/10 τρίποντα) ανεβαίνοντας στη δεύτερη θέση των σκόρερ όλων των εποχών στο NBA ξεπερνώντας τον Καρλ Μαλόουν (36.928 πόντοι). Για μια ακόμη φορά τα ατομικά του επιτεύγματα συνόδευσαν τη συλλογική αποτυχία.
Στις 18 Αυγούστου 2022 υπέγραψε νέο συμβόλαιο με τους Λος Άντζελες Λέικερς για δύο χρόνια με αμοιβές 97,1 εκατομμυρίων δολαρίων. Η επέκταση του συμβολαίου έκανε τον Τζέιμς τον πιο ακριβοπληρωμένο αθλητή στην ιστορία του ΝΒΑ. Η νέα σεζόν τον βρήκε σε εξαιρετική κατάσταση: στα 38α γενέθλιά του σημείωσε 47 πόντους, μαζί με 10 ριμπάουντ και 9 ασίστ στη νίκη με 130–121 επί των Ατλάντα Χοκς. Στις 2 Ιανουαρίου 2023 κατέγραψε 43 πόντους και 11 ριμπάουντ στη νίκη 121–115 επί των Σάρλοτ Χόρνετς. Μαζί με τον Μάικλ Τζόρνταν ως οι μόνοι δύο παίκτες με παιχνίδια με 40 πόντους και πάνω σε ηλικία 38 ετών και άνω. Στις 17 Ιανουαρίου 2023 ανέβηκε στους 48 πόντους συμβάλλοντας ουσιαστικά στη νίκη της ομάδας του επί των Χιούστον Ρόκετς με 140–132.
Διεθνής σταδιοδρομία
Ο Τζέιμς έχει κερδίσει ένα χάλκινο μετάλλιο με την Εθνική ομάδα καλαθοσφαίρισης Ανδρών ΗΠΑ στους Ολυμπιακούς αγώνες της Αθήνας το 2004. Πέρασε τους αγώνες κυρίως στον πάγκο, με κατά μέσο όρο 14,6 λεπτά ανά παιχνίδι με 5,8 πόντους και 2,6 ριμπάουντ ανά παιχνίδι. Η ομάδα των ΗΠΑ ολοκλήρωσε τη διοργάνωση με το χάλκινο μετάλλιο γνωρίζοντας την ήττα στον ημιτελικό από την Αργεντινή με 89–81, και έγινε η πρώτη ομάδα μπάσκετ των ΗΠΑ που επέστρεψε στο σπίτι χωρίς χρυσό μετάλλιο από τότε που πρόσθεσε ενεργούς παίκτες του ΝΒΑ στη σύνθεσή τους.
Στο Αμερικανικό Πρωτάθλημα Καλαθοσφαίρισης του 2007 - μια διοργάνωση προκριματικών για τους επερχόμενους Ολυμπιακούς Αγώνες - ο Τζέιμς είχε μέσο όρο 18,1 πόντους, 3,6 ριμπάουντ και 4,7 ασίστ καθώς οι ΗΠΑ κέρδισαν το χρυσό μετάλλιο με ρεκόρ 10-0. Στους Ολυμπιακούς αγώνες του 2008 και του 2012 κατέκτησε το χρυσό μετάλλιο. Στο τελικό με αντίπαλο την Ισπανία, σημείωσε 14 πόντους, 6 ριμπάουντ και είχε 3 ασίστ. Στους Ολυμπιακούς Αγώνες του Λονδίνου το 2012 ήταν ο ηγέτης της ομάδας. Κατά τη διάρκεια ενός αγώνα με αντίπαλο την Αυστραλία, σημείωσε το πρώτο τριπλ-νταμπλ στην ιστορία του μπάσκετ των ΗΠΑ σε Ολυμπιακούς Αγώνες με 11 πόντους, 14 ριμπάουντ και 12 ασίστ. Η ομάδα των ΗΠΑ πήρε το δεύτερο συνεχόμενο χρυσό μετάλλιο, νικώντας ξανά την Ισπανία στον τελικό αγώνα. Ο Τζέιμς συνέβαλε με 19 πόντους στη νίκη. Επίσης κατέκτησε το χάλκινο μετάλλιο στο Παγκόσμιο Πρωτάθλημα του 2006, αφού στον ημιτελικό είχε ηττηθεί από την Εθνική Ελλάδας, με 101–95 με τον ίδιο να πετυχαίνει 17 πόντους.
Εκτός γηπέδων
Ο Τζέιμς δημιούργησε το δικό του φιλανθρωπικό ίδρυμα (Το «Ίδρυμα Οικογένειας ΛεΜπρόν Τζέιμς») το 2004 (μόλις ένα χρόνο μετά από την έναρξη της επαγγελματικής του καριέρας ), του οποίου η αποστολή είναι να δημιουργήσει «αλλαγή γενιάς για τα παιδιά και τις οικογένειες της πατρίδας του Τζέιμς στο Άκρον του Οχάιο μέσω εστίασης στην εκπαίδευση και τις συνημμένες εκπαιδευτικές πρωτοβουλίες». Το ίδρυμα υποστηρίζει επίσης το σχολείο I PROMISE στο Άκρον, το οποίο υποστηρίζει παιδιά σε κίνδυνο παρέχοντας τους ένα σταθερό περιβάλλον μάθησης, καθώς και δωρεάν φροντιστήρια και γεύματα και εγγυημένα δίδακτρα για όλους τους αποφοίτους του Πανεπιστημίου της πόλης. Επιπλέον, οι γονείς των μαθητών στο σχολείο λαμβάνουν πρόσβαση σε υπηρεσίες τοποθέτησης εργασίας και βοηθούν στην απόκτηση απολυτηρίου ισοδυναμίας λυκείου.
Στατιστική
Μέσοι όροι ανά σεζόν (κανονική περίοδος)
Πηγή : Basketball reference
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιριστές Κλίβελαντ Καβαλίερς Κατηγορία:Καλαθοσφαιριστές Μαϊάμι Χιτ Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές All-Star Game (NBA) Κατηγορία:Καλαθοσφαιριστές Εθνικής Ηνωμένων Πολιτειών Αμερικής Κατηγορία:Καλαθοσφαιριστές του NBA Κατηγορία:Αμερικανοί Ολυμπιονίκες Κατηγορία:Καλαθοσφαιριστές στους Θερινούς Ολυμπιακούς Αγώνες 2004 Κατηγορία:Καλαθοσφαιριστές στους Θερινούς Ολυμπιακούς Αγώνες 2008 Κατηγορία:Καλαθοσφαιριστές στους Θερινούς Ολυμπιακούς Αγώνες 2012 Κατηγορία:Ολυμπιονίκες της καλαθοσφαίρισης Κατηγορία:Καλαθοσφαιριστές Παγκοσμίου Πρωταθλήματος 2006
Heaven Music
Η Heaven Music είναι δισκογραφική εταιρεία, η οποία εδρεύει στο Μαρούσι και ιδρύθηκε στις 16 Μαΐου 2001 από τον Όμιλο Antenna. Είναι γνωστή για τα τραγούδια των νέων καλλιτεχνών που είναι μέλη στη δισκογραφική εταιρεία του Ομίλου.
Γενικά
Κατά τα πρώτα πέντε χρόνια της λειτουργίας του, ελεγχόταν από τον Γιώργο Λεβέντη. Η Heaven Music πιστώθηκε με πιστοποιήσεις από ένα άλμπουμ τέσσερις φορές πλατινένιο, τρεις διπλά πλατινένιους δίσκους, πέντε πλατινένιους δίσκους, είκοσι τέσσερα χρυσά άλμπουμ, καθώς και ένα διπλά πλατινένιο, ένα πλατίνα και οκτώ χρυσά CD-singles.
Η Heaven Music είχε υπογράψει αποκλειστικό συμβόλαιο με τον τραγουδοποιό Φοίβο από την ίδρυση της εταιρείας, μέχρι που έφυγε στα τέλη του 2009. Ο Φοίβος, είναι γνωστός, αλλά και δημοφιλής στην Ελλάδα, καθώς και στην Κύπρο, για το έργο του με πολλούς δημοφιλείς τραγουδιστές και πολλές δημοφιλείς τραγουδίστριες, ενώ έχει κυκλοφορήσει και πάρα πολλά πλατινένια άλμπουμ.
Η Heaven έχει δείξει ένα ενδιαφέρον για τις νέες και τους νέους τραγουδιστές. Συνεργάστηκε με το talent show μητρικής εταιρείας Fame Story που ήταν η ελληνική έκδοση του Star Academy, και υπέγραψε πολλά από τους διαγωνιζόμενους του.
Ο Φοίβος έχει εργαστεί για την προώθηση των καλλιτεχνών και στο εξωτερικό, δηλαδή έξω από την Ελλάδα. Το 2002, η Heaven ξεκίνησε μια συνεργασία με το Ministry of Sound, μια κορυφαία χορευτική εταιρεία στην Ευρώπη, πρώτη συνεργασία ήταν με τη Δέσποινα Βανδή και το τραγούδι Gia, το οποίο έγινε επιτυχία στην Ελλάδα, ενώ κυκλοφόρησε και στην Ευρώπη και τη Βόρεια Αμερική.
Η Heaven Music έχει κάνει συμφωνητικό με το ηλεκτρονικό κατάστημα iTunes Store, καθώς και με άλλους Έλληνες καταστηματάρχες για ψηφιακή λήψη.
Από τον Μάρτιο του 2014, η Heaven Music είναι ο διανομέας των μουσικών ηχογραφήσεων από την Warner Music Group για την Ελληνική και την Κυπριακή αγορά.
Καλλιτέχνες της Heaven
Οι ακόλουθοι καλλιτέχνες είναι μέλη στην Heaven Music. Δείτε τους αναλυτικά, με αλφαβητική σειρά:
Εξωτερικοί σύνδεσμοι
Κατηγορία:Όμιλος ΑΝΤ1 Κατηγορία:Ελληνικές δισκογραφικές εταιρίες Κατηγορία:Δισκογραφικές εταιρίες pop μουσικής Κατηγορία:Δισκογραφικές εταιρίες λαϊκής μουσικής
Πρωτάθλημα πετοσφαίρισης Α1 εθνικής κατηγορίας γυναικών 2012-2013
Το πρωτάθλημα Ελλάδας βόλεϊ γυναικών της περιόδου 2012−13, ήταν το 23ο πρωτάθλημα της Α1 κατηγορίας και διεξήχθη με τη συμμετοχή δώδεκα ομάδων. Η κανονική περίοδος του πρωταθλήματος διεξήχθη ξανά μετά από τρία χρόνια σε δύο γύρους, με σύνολο 22 αγώνων για κάθε ομάδα. Οι τέσσερις πρώτες ομάδες της κανονικής περιόδου μετείχαν στα πλέι οφ για την ανάδειξη του πρωταθλητή, όπου μεταφέρθηκαν και τα αποτελέσματα της κανονικής περιόδου. Οι τρεις τελευταίες ομάδες υποβιβάστηκαν στην Α2. Πρωταθλητής αναδείχθηκε ο Ολυμπιακός για πρώτη φορά στην ιστορία του, κάνοντας τη μεγάλη ανατροπή στους τελικούς κόντρα στην ΑΕΚ.
Ημιτελικοί
Η πρόκριση από τα ημιτελικά στο μεγάλο τελικό κρίθηκε στις τρεις νίκες συμπεριλαμβανομένων των αγώνων της κανονικής περιόδου.
(2) Ολυμπιακός – (3) Ηρακλής Κηφισιάς (3−0)
Ο Ολυμπιακός μετέφερε δύο νίκες από την κανονική περίοδο:
Μικρός τελικός
Ο πρώτος αγώνας της σειράς του μικρού τελικού ανάμεσα στον Ηρακλή Κηφισιάς και το Ρέθυμνο είχε οριστεί για το Σάββατο 6 Απριλίου. Με έγγραφο που απέστειλε στην ΕΟΠΕ, το Ρέθυμνο παραιτήθηκε από τη διεκδίκηση της τρίτης θέσης, τον οποία κατέλαβε άνευ αγώνων ο Ηρακλής Κηφισιάς.
Μεγάλος τελικός
Στον τελικό βρέθηκαν η ΑΕΚ και ο Ολυμπιακός με τον τίτλο του πρωταθλητή να κρίνεται στις τρεις νίκες συμπεριλαμβανομένων των αγώνων της κανονικής περιόδου. Ο Ολυμπιακός αν και είχε το μειονέκτημα έδρας και δύο ήττες από την κανονική περίοδο, πέτυχε ιστορική ανατροπή με τρεις συνεχόμενες νίκες και κατέκτησε το πρώτο πρωτάθλημα στην ιστορία του.
(1) ΑΕΚ – (2) Ολυμπιακός (2−3)
Η ΑΕΚ μετέφερε δύο νίκες από την κανονική περίοδο:
MVP Πρωταθλήματος: Δήμητρα Γιακουμή (Ολυμπιακός)
Ηιονέας
Στην ελληνική μυθολογία με το όνομα Ηιονέας (Ηιονεύς) είναι γνωστά τα ακόλουθα τρία πρόσωπα:
Πηγές
Ηιονεας
Ούγκο Έρφουρτ
Ο Ούγκο Έρφουρτ (Hugo Erfurth) (14 Οκτωβρίου 1874, Χάλε, Γερμανία – 14 Φεβρουαρίου 1948, Γκαϊενχόφεν) ήταν Γερμανός φωτογράφος διάσημος κυρίως για πορτρέτα καλλιτεχνών, διανοούμενων, και προσωπικοτήτων της δεκαετίας του '20. Παρά το γεγονός ότι κατέληξε φωτογράφος, οι εγκύκλιες σπουδές του έγιναν στην Εμπορική Σχολή της Δρέσδης. Αργότερα από το 1892 έως 1896 έγινε μαθητευόμενος φωτογράφος και από το 1896 έως το 1925 εργάστηκε, επίσης στη Δρέσδη, ως πορτρετίστας φωτογράφος.
Στην ίδια περίοδο έκανε τα φωτογραφικά ή σχεδιαστικά πορτρέτα πολλών καλλιτεχνών που σύχναζαν εκείνη την εποχή στο εργαστήρι του, ανάμεσά τους ο ζωγράφος Όττο Ντιξ (Otto Dix) και ο Πάουλ Κλέε (Paul Klee). Στην περίοδο 1924 - 1948 ήταν πρόεδρος της κριτικής επιτροπής της Gesellschaft Deutscher Lichtbildner (GDL), οργάνωσης των κορυφαίων Γερμανών φωτογράφων και αρχαιότερης οργάνωσης φωτογράφων στη Γερμανία. Εργάστηκε στην Κολωνία, από το 1934 ως το 1943 και στο Γκαϊενχόφεν (Gaienhofen) από το 1943 μέχρι τον θάνατό του.
Ο Έρφουρτ έκανε φυσική χρήση του φωτός και διακρινόταν για την άρτια τεχνική, ενίοτε πειραματική, της εκτύπωσης των φωτογραφιών του. Από το 1927, άρχισε να πειραματίζεται με φωτογραφήματα τοποθετώντας αντικείμενα ανάμεσα σε πηγή φωτός και φωτοευαίσθητο χαρτί και βιομηχανικές εικόνες. Το μεγαλύτερο μέρος του έργου του καταστράφηκε κατά τη διάρκεια του Β' Π.Π. μετά τον βομβαρδισμό του εργαστηρίου του.
Η γερμανική πόλη Λεβερκούζεν και η εκεί εδρεύουσα εταιρεία Agfa ίδρυσαν ένα διεθνές βραβείο φωτογραφίας που φέρει το όνομά του.
Παραπομπές-σημειώσεις
Κατηγορία:Γερμανοί φωτογράφοι
Ποντόλσκ
Το Ποντόλσκ (ρωσικά: Подо́льск) είναι βιομηχανική πόλη της Ρωσίας, που βρίσκεται στην Περιφέρεια Μόσχας. Βρίσκεται πάνω στον ποταμό Πάκχρα, που είναι παραπόταμος του Μόσκοβα. Είναι η μεγαλύτερη σε πληθυσμό πόλη της Περιφέρειας Μόσχας, με 187.961 κατοίκους σύμφωνα με την απογραφή του 2010.
Ιστορία
Το Ποντόλσκ δημιουργήθηκε ύστερα από την ανάπτυξη του χωριού Ποντόλ που, κατά τον 18ο αιώνα ανήκε στο Μοναστήρι Ντανίλοφ στη Μόσχα. Έγινε πόλη το 1791 από την Αικατερίνη Β΄ της Ρωσίας, σε μια περίοδο μεγάλης ανάπτυξης στις πόλεις. Πριν από τη Ρωσική Επανάσταση, το Ποντόλσκ ήταν μία από τις πιο βιομηχανοποιημένες πόλεις της Ρωσίας. Η οικογένεια του Βλαντιμίρ Λένιν κατοικούσε στο Ποντόλσκ, ενώ ο ίδιος διέθετε στην πόλη μια μικρή αγροικία. Μάλιστα, είχε μια συνάντηση με σοσιαλδημοκράτες για την ίδρυση της εφημερίδας Ίσκρα. Κατά τη σοβιετική εποχή, ήταν μία από τις μεγαλύτερες βιομηχανοποιημένες πόλεις της Ρωσίας. Το 2000, ιδρύθηκε εκεί μία μεγάλη στρατιωτική βάση. Σήμερα βρίσκεται στην πόλη το Κεντρικό Αρχείο του Ρωσικού Υπουργείου Άμυνας.
Εξωτερικοί σύνδεσμοι
Κατηγορία:Ευρωπαϊκές πόλεις της Ρωσίας
Γουλιέλμος Άμποτ
Ο Γουλιέλμος Άμποτ ( 1906- 2001) ήταν αστρονόμος και πεζογράφος.
Γεννήθηκε στην Αθήνα το 1906, γιος του Νέλσονα Άμποτ και της Ευγενίας, με καταγωγή τη Θεσσαλονίκη. Σπούδασε φυσική και μαθηματικά στο Πανεπιστήμιο Αθηνών και μετεκπαιδεύτηκε στο Γαλλικό Ινστιτούτο Αστροφυσικής, στο Πανεπιστήμιο του Μίσιγκαν στις ΗΠΑ και την Αλάσκα. Κατά τη διάρκεια των φοιτητικών του χρόνων ταξίδεψε στη Συρία, τη Μεσοποταμία και την Κεντρική Αφρική. Διετέλεσε υφηγητής της Αστρονομίας στο Πανεπιστήμιο Αθηνών το 1948, ενώ παράλληλα δίδασκε και στην Αναργύρειο Σχολή Σπετσών. Επίσης δίδαξε στο γεωφυσικό ινστιτούτο της Αλάσκα.
Μεταπολεμικά, εγάστηκε σε έργα ανακατασκευής του βομβαρδισμένου λιμανιού του Πειραιά. Μέλος της Διεθνούς Αστρονομικής Ενωσης και της Αμερικανικής Αστρονομικής Εταιρείας, έχει πάρει μέρος σε πολλά συνέδρια Αστρονομίας.
Παράλληλα με την επιστημονική του δραστηριότητα, ο Αμποτ επιδόθηκε και στη λογοτεχνία. Το μυθιστόρημα "Γη και Νερό" (1936), με επίκεντρο τις ιστορίες των χανσενικών στο νησί της Σπιναλόγκας, προκάλεσε ευμενή σχόλια για το νεωτερικό του ύφος και την προβληματική του πάνω σε σύγχρονα πολιτικά και κοινωνικά ζητήματα της Ελλάδος και του κόσμου γενικότερα. "Η Επιδρομή" (1946) αναφέρεται στον Μακεδονικό Αγώνα και το "Δημήτριος Γαβριήλ" (1960), ένα χρονικό του ξενητεμού, σύμφωνα με το χαρακτηρισμό του ίδιου του συγγραφέα, τιμήθηκε με το Κρατικό Βραβείο Μυθιστορήματος. Είναι η ζωή ενός αστού της Διασποράς, ο οποίος είναι ταυτόχρονα και ένας χαρακτηριστικός τύπος Ελληνα. Ακολούθησαν τα μυθιστόρηματα "Ιόλη" (1970), "Συμεώνοφ" (1974), που τιμήθηκε με το βραβείο της Ακαδημίας Αθηνών, και τα διηγήματα "Εγώ ο Νόμος", για το οποίο έλαβε το Κρατικό Βραβείο Διηγήματος (1977).
Πέθανε στην Αθήνα το 2001.
Παραπομπές
Κατηγορία:Έλληνες αστρονόμοι Κατηγορία:Έλληνες συγγραφείς
Συμμετοχή της Αρμενίας στη Eurovision
Η Αρμενία έχει συμμετάσχει στο Διαγωνισμό Τραγουδιού της Eurovision 15 φορές από τότε που έκανε το ντεμπούτο της το 2006, όταν ο Αντρέ έγινε ο πρώτος συμμετέχοντας που εκπροσώπησε την Αρμενία, καθώς και ο πρώτος συμμετέχων από τον Καύκασο που συμμετείχε στο διαγωνισμό. Η Αρμενία έχει φτάσει στις πρώτες 10 θέσεις σε επτά περιπτώσεις, με το καλύτερο αποτέλεσμα της Αρμενίας στο διαγωνισμό να είναι δύο τέταρτες θέσεις: με τη Σιρούσο και το τραγούδι "Qélé, Qélé", και τον Άραμ Mp3 με το "Not Alone". Το ήταν η πρώτη χρονιά που η Αρμενία απέτυχε να προκριθεί στον τελικό. Αυτό ακολουθήθηκε από τη χώρα, που αποχώρησε από τον λόγω ανησυχιών για την ασφάλεια της συμμετοχής της. Το και το, ήταν η δεύτερη και η τρίτη φορά αντίστοιχα, που η χώρα απέτυχε να προκριθεί στον τελικό.
Ιστορία
Αφού το AMPTV προήχθη σε ενεργό μέλος τον Ιούλιο του 2005, η Αρμενία έκανε το ντεμπούτο της στον διαγωνισμό τραγουδιού της Eurovision το 2006 με το τραγούδι "Without Your Love" που ερμήνευσε ένας από τους κορυφαίους καλλιτέχνες της Αρμενίας, ο Αντρέ, και σε παραγωγή Ανούς Χοβνανγιάν. Εκείνη την εποχή, μόνο οι 10 πρώτες χώρες από την προηγούμενη έκδοση και οι "Μεγάλες Τέσσερις" προκρινόταν αυτόματα στον τελικό, η Αρμενία έπρεπε να αγωνιστεί στον ημιτελικό για να προκριθεί. Ο Αντρέ, ο οποίος ήταν ο πρώτος που έπαιξε στον ημιτελικό, έφτασε στον τελικό του διαγωνισμού στις 20 Μαΐου 2006 και έδωσε στην Αρμενία ένα επιτυχημένο ντεμπούτο στην όγδοη θέση. Έχοντας φτάσει στην πρώτη δεκάδα, η Αρμενία δεν χρειάστηκε να αγωνιστεί στον ημιτελικό στο, όπου η χώρα πέτυχε άλλη μια 8η θέση.
Το, η Αρμενία έφτασε για πρώτη φορά στην πρώτη πεντάδα, με τη Σιρούσο να τερματίζει τέταρτη με το τραγούδι "Qélé, Qélé", το οποίο έλαβε τους περισσότερους 12 βαθμούς στον τελικό, με συνολικά οκτώ. Αυτό το αποτέλεσμα ακολούθησαν δύο ακόμη τοποθετήσεις στην πρώτη δεκάδα το και το, καθιστώντας την Αρμενία, εκείνη την εποχή, μία από τις τρεις μόνο χώρες που βρίσκονταν πάντα στην πρώτη δεκάδα από την εισαγωγή των ημιτελικών. Αυτό το σερί έσπασε στο, όταν η Έμμυ και το τραγούδι "Boom Boom" δεν κατάφεραν να προκριθούν από τον πρώτο ημιτελικό με διαφορά ενός πόντου.
Στις 7 Μαρτίου 2012, η ​​Αρμενία ανακοίνωσε ότι θα αποσυρθεί από τον διαγωνισμό του 2012, λόγω ανησυχιών για την ασφάλεια στη φιλοξενούσα πόλη Μπακού. Παρά την απόσυρσή τους το 2012, η ​​Αρμενία επιβεβαίωσε τη συμμετοχή στο διαγωνισμό της Eurovision του 2013 στη Σουηδία.
Το 2014, η Αρμενία σημείωσε την υψηλότερη θέση της από το 2008, με τον Αράμ MP3 και το τραγούδι "Not Alone" να φτάνουν στην τέταρτη θέση. Μέχρι το 2022, η Αρμενία έφτασε στον τελικό σε 11 από τους 14 διαγωνισμούς, αποτυγχάνοντας να προκριθεί στον τελικό για δεύτερη φορά το 2018, τερματίζοντας 15η στον πρώτο ημιτελικό. Το 2019, απέτυχαν να προκριθούν για τρίτη φορά, καταλαμβάνοντας τη 16η θέση στον δεύτερο ημιτελικό. Η Αρμενία είχε αρχικά σχεδιάσει να συμμετάσχει στον, αλλά τελικά αποσύρθηκε λόγω κοινωνικών και πολιτικών κρίσεων στον απόηχο του πολέμου του Ναγκόρνο-Καραμπάχ το 2020. Η Αρμενία επέστρεψε στον διαγωνισμό το 2022, με τη Ρόζα Λιν και το τραγούδι "Snap", να προκρίνεται για πρώτη φορά από το 2017.
Το AMPTV έχει επίσης ένα πρόγραμμα που ονομάζεται Eurovision Diary, το οποίο περιγράφει λεπτομερώς τις εμπειρίες των Αρμενίων συμμετεχόντων στη Eurovision. Το πρόγραμμα ξεκινά κάθε χρόνο όταν επιλέγεται ο καλλιτέχνης και τελειώνει με τον τελικό της Eurovision.
Ιστορικό ψηφοφορίας
Μέχρι το 2022, το ιστορικό ψηφοφορίας της Αρμενίας έχει ως εξής:
Βραβεία Marcel Bezençon
Τα Βραβεία Marcel Bezençon Awards απονεμήθηκαν για πρώτη φορά κατά τη διάρκεια του διαγωνισμού του 2002, στο Τάλιν της Εσθονίας, για τα καλύτερα τραγούδια του τελικού. Θεσμοθετήθηκαν από τον Κρίστερ Μπγιόρκμαν (Εκπρόσωπος της Σουηδίας το 1992 και τωρινός επικεφαλής της αποστολής της Σουηδίας) και του Ρίτσαρντ Χέρεϊ (μέλος των Herreys, νικητών του 1984 για τη Σουηδία) και ονομάστηκαν έτσι από τον ιδρυτή του διαγωνισμού, τον Μαρσέλ Μπεζανσόν. Τα βραβεία χωρίζονται σε τρεις κατηγορίες: Βραβείο Τύπου, Καλλιτεχνικό Βραβείο και Βραβείο Συνθέτη.
Οι μεγάλες βαθμολογίες που έδωσε η Αρμενία
Στους τελικούς:
Κ.Ε. → Κριτική Επιτροπή T. → Τηλεψηφοφορία
Στους ημιτελικούς:
Παραπομπές
Αρμενια Eurovision
Βούρα
right|thumb|300px|Χάρτης της αρχαίας Αχαΐας Η Βούρα (Βοῦρα) ήταν αρχαία πόλη στην Αχαΐα.
Ιστορία
Ιδρύθηκε από τους Ίωνες και ήταν μέλος της Ιωνικής Δωδεκάπολης ή Κοινό των Αχαιών και αργότερα της Αχαϊκής Συμπολιτείας. Απείχε 40 στάδια (7,2 χλμ) από την θάλασσα. Η πόλη πήρε το όνομα της από την Βούρα η οποία ήταν κόρη της Ελίκης και του Ίωνα. Κοντά στην Βούρα και στις όχθες του Βουραϊκού ποταμού υπήρχε, σε σπήλαιο , μαντείο όπου λατρευόταν ο Ηρακλής και υπήρχε και το άγαλμα του. Εκεί οι προσκυνητές έριχναν τους αστραγάλους και διάβαζαν τους χρησμούς στους Πίνακες της Γνώσης, όπως τους αποκαλούσαν. Το σπήλαιο υπάρχει και σήμερα στο χωριό Ζαχλωρίτικα.
Στην πόλη υπήρχε ιερό της Άρτεμις, που ήταν και η προστάτιδα της, επίσης ναοί του Διόνυσου και της Δήμητρας. Αποικία της Βούρας ήταν η Σύβαρις στην Κάτω Ιταλία.
Βιβλιογραφία - Πηγές
Κατηγορία:Πόλεις της αρχαίας Αχαΐας Κατηγορία:Δήμος Διακοπτού Κατηγορία:Κοινό των Αχαιών Κατηγορία:Αχαϊκή Συμπολιτεία Κατηγορία:Αρχαιολογικοί τόποι στην Αχαΐα
Βαλκανικοί Αγώνες Στίβου 1938
Οι ΙΧ Βαλκανικοί Αγώνες Στίβου 1938 διεξήχθησαν στο Βελιγράδι, στο "Στάδιο Μπεογκράτσκι", από τις 11 ως τις 18 Σεπτεμβρίου. Νικήτρια αναδείχθηκε και πάλι η Ελλάδα.
Χρονικό των αγώνων
Στους αγώνες δεν μετείχε η Βουλγαρία, η οποία τα προηγούμενα χρόνια μετείχε συμβολικά με δυο-τρεις αθλητές. Είναι χαρακτηριστικό πως αυτή τη φορά για να μην υπάρξει κάποια ατομική συμμετοχή εκδόθηκε ειδική υπουργική απόφαση που απαγόρευε τη συμμετοχή Βούλγαρων αθλητών στη διοργάνωση. Έτσι η Βουλγαρία δεν πήρε μέρος σε αυτή ούτε άλλη προπολεμική βαλκανιάδα.
Η διοργάνωση υπήρξε ιδιαίτερα επιτυχημένη, μιας και η Ομοσπονδία προσπάθησε να αντιγράψει το τελετουργικό της Ολυμπιάδας του Βερολίνου, έχοντας την οικονομική και ηθική αρωγή του κράτους. Το στάδιο χωρητικότητας 6.000 θεατών ήταν κατάμεστο. Εκτός από το αγωνιστικό κομμάτι, κατά τη διάρκεια της "Βαλκανικής Εβδομάδας", όπως την ονόμασαν οι Γιουγκοσλάβοι διοργανωτές, πραγματοποιήθηκε παρέλαση των αθλητών στους κεντρικούς δρόμους του Βελιγραδίου και άλλα δρώμενα γα αθλητές και συνοδούς, όπως: προβολή ταινίας από τους ολυμπιακούς αγώνες, εκδρομή με ποταμόπλοιο στο Σάβο και στο Δούναβη, διασκέδαση με ορχήστρα.